**Sportslig Analyse af Talent- og Elitemiljøer (SATE)**

SATE-analyse udfyldes af den enkelte klub/organisation, og giver mulighed for at evaluere klubbens/organisationens talent- og elitearbejde. De nedenstående kategorier skal udfyldes så fyldestgørende som muligt om klubbens/organisationen talent- og elitemiljø. Oplysningerne danner baggrund for en talentanalyse foretaget af Eliteidræt Aarhus i samarbejde med klubben, der vurderer det sportslige niveau og -set-up samt talent- og elitemiljø. Oplysningerne danner endvidere baggrund for vurderinger af mulighederne for at kunne opnå støtte fra EIA, herunder ESAA. Det forventes at ansøgeren inddrager alle relevante oplysninger indenfor hver kategori.

Udfyldt af:Navn, titel i klub/organisation og dato

Klik her for at angive tekst. – Klik her for at angive en dato.

1. Klub/Organisation: Kraftcenter Aarhus

# Udviklingsstatus for talent- og elitearbejde:

**2.1 Udvikling siden seneste SATE-analyse**

Klik eller tryk her for at skrive tekst.

**2.2 Beskrivelse af klubbens organisation og ledelse** (herunder formand og talent/elite ansvarlig)

 Der står 4 roklubber bag Kraftcenter Aarhus – Det er Aarhus Roklub, Aarhus Studenternes Roklub, Roklubben ARA og Silkeborg Roklub. Der er 4 medlemmer af bestyrelsen; Formand, Næstformand og 2 menige medlemmer. Hother Hennings (Aarhus Roklub) er formand, Morten Hæk (Silkeborg Roklub) er næstformand og Niels Iversen (Aarhus Roklub) og Finn Andersen (Aarhus Roklub) er menige medlemmer.

Den daglige drift varetages af Koordinator (og bestyrelsesmedlem) Niels Iversen, samt Kasserer.

Trænerkollegiet består af:
- Cheftræner Per Amby: Diplomtræner 2011
- Morten Munk: tidligere kaproere fra Hadsund Roklub med erfaringer fra det danske Landshold og DRC
- Anders Olsen: Gennemført Klubtræner A til D, færdiggøre diplomtræner forår 2022, samt tidligere kaproere fra Hadsund Roklub med erfaringer fra det danske Landshold og DRC

**2.3 Beskrivelse af økonomi/støttekoncept på talent- og eliteområdet:**

Økonomien baserer sig på klubkontingent, klubbetalinger, kraftcenterstøtte fra DRC og støtte fra Elite Idræt Aarhus. Desuden søges der midler via fonde, sponsorater mv.

**2.4 Har klubben en daglig administration/sekretariat?** ja

**2.5 Har klubben formelle samarbejdsaftaler med andre klubber?** Ja

* Hvis ja beskrives hvilke:Aarhus Roklub, Aarhus Studenternes Roklub, Roklubben ARA og Silkeborg Roklub er medlem af Kraftcenter Aarhus og har formelle aftaler med Kraftcenter Aarhus. Odder Roklub er ikke medlem af Kraftcenter Aarhus, men der er en samarbejdsaftale om udvikling af klubbens talenter.

**2.6 Nationalt resultatniveau i klubben:**

Roer fra Aarhus:
Rikke Køchs Nielsen: Opnåede en række af 1. og 2. pladser til nationale udendørs regattaer i U19 W1x og U19 W2x i løber af 2021. Missede udtagelse til U19 VM og EM grundet skade. Vunder letvægtskvinde U23 DM i januar 2022.
Laura Boldsen: ligger i top-10 af U23 kvinder ved indendørs DM 2022
Emma Lehm Røddik: Vundet indendørs Mesterskabsturnering for senior (Samlet bedste placeret ved Sjællandske, Jyske og Fynske Mesterskaber) 9. Plads ved indendørs senior DM 2022.
James Dodd: Vundet følgende indendørsstævner for Senior letvægt: Sjællandske, Jyske og Fynske mesterskaber. Nr. 3 til indendørs senior DM efter medlemmer for OL satningsbåd LM2x.
Roer fra Silkeborg:
Sofie Hæk: Vundet indendørs DM for U23 kvinder.

Der er i løbet af foråret 2022 flyttet flere roere til Aarhus, med henblik på at indgå i træningsmiljøet i KCA. Disse roere forventes at deltage på øverste nationalt niveau i løbet af sæsonen, her kan bla. nævnes David Wandrup, U23 roer, startet i centret omkring årsskiftet 2021/2022, hvor David fortsat repræsenterer og stiller op for sin egen hjemklub Sakskøbing Roklub, men træner i kraftcentret, fulgt op af dialog med hjemklubbens træner og kraftcentrets trænere.
Der er ligeledes en pipeline af nye roer fra medlemsklubberne, samt rekrutteringsforløb som Fasttrack til OL, hvor der er en forventning om, at der kan rekrutteres flere udøvere med nationalt niveau i løbet af en til to sæsoner. Dette på baggrund af resultater fra tidligere Fasttrack forløb i andre klubber.

**2.7 Internationalt resultatniveau i klubben:**

Alle ovennævnte forventes at deltage ved internationale stævner. Nedenfor fremhæves de roer, hvor der forventes udtagelse til landsholdet i løbet af 2022.
Rikke Køchs Nielsen: Missede U19 VM og EM grundet skade. Ligger til bedste U23 letvægtskvinde med udsigt til udtagelse til U23 VM og U23 EM i løbet af 2022.
Sofie Hæk: Forventning om deltagelse ved U23 VM og U23 EM.

**2.8 Resultatmålsætning for de kommende 2-3 år:**

Målsætningen for juniorroerne er især opbygning af tekniske og mentale færdigheder samt træningserfaring, herunder også stabilitets- og styrketræning. Målet er at opnå yderligere erfaring med kaproning nationalt og internationalt, herunder mulige udtagelser til U18 Baltic Cup, Junior Nordisk samt U19VM. Målsætningerne for seniorroerne er at udbygge roernes erfaringer med internationale kaproninger, samt udbygge teknik og styrke gennem målrettet arbejde med de enkelte roere. Målet er udtagelse til U23 VM, Senior EM og VM og endelig OL i 2024

# Faciliteter:

**3.1 Beskrivelse af klubbens primære træningsfaciliteter:**

Træningen foregår på Brabrand Sø med 2 km. baneanlæg, der er udlagt i perioden marts – oktober.
I vinterperioden er der udlagt bøjer for hver 500 meter.
Indendørstræningen foregår i træningslokaler på Brabrand Rostadion, indviet i september 2010. Her er 15 romaskiner til rådighed i træningslokalet, samt yderligere et veludstyret lokale med styrketræningsudstyr.

Træningen i Kraftcenter Aarhus er baseret på at roerne benytter klubbåde, som stilles til rådighed af klubberne ”bag” kraftcenteret stiller til rådighed til træning og konkurrence.
Kraftcenteret råder over sin egen katamaran som træner- og følgebåd, og anvender desuden Brabrand Banens motorbåde til samme formål. Ved heldagstræninger og træningssamlinger tilbyder centeret kostordning.

Baneanlægget på Brabrand Sø gennemgår løbende opgradering, så det opfylder de høje standarder til afholdelse af Baltic Cup for U18 landshold fra de Baltiske lande.

**3.2 Har talent- og ungdomsudøvere tilstrækkelig prioriteret adgang til faciliteter?** ja

**3.3 Har eliteudøvere tilstrækkelig prioriteret adgang til faciliteter?** ja

**3.4 Er der generelt tilstrækkelig adgang til styrketræningsfaciliteter?** ja

**3.5 Udviklingsområder og planlagte handlinger på facilitetsområdet:**

Der arbejdes på at få en katamaran mere som træner og følgebåd. Katamaranen er meget velegnet fordi der ikke kommer hækbølger, der kan genere roerne.

Der arbejdes løbende på at udbygge styrketræningsfaciliteterne med mere og bedre udstyr. Fokus på bænk til udførelse af styrketræningsøvelsen liggende træk mf.

Aarhus Roklub arbejder med et byggeprojekt på Aarhus Havn, hvor der også stilles yderligere indendørs træningsfaciliteter til rådighed for talentudviklingen.

1. **Talent:**

**4.1 Klubbens talentudviklingspolitik:**

Talentudviklingen af juniorer i Østjylland foregår i samarbejde med de lokale klubber. KCA har som mål at udvikle både roere og trænere via elitetræningsmiljøet ved Brabrand Rostadion. Vi tilbyder desuden lokale juniorklubtrænere et samarbejde med fokus på gensidig erfaringsudveksling og udvikling. I 2022 deltager foreløbigt juniorer fra Silkeborg Roklub, Odder Roklub og Aarhus Roklub. Der er yderligere potentiale i klubberne fra Skanderborg, Ry, Vejle og Horsens.
KCA’s mål er at give talentfulde roere mulighed for at blive tilknyttet ESAA- og Team Danmark klasser, og dermed forbedre samspillet mellem elitetræning og uddannelse.
KCA har som mål at blive talentkraftcenter indenfor de næste 3 år.

**4.2 Klubbens strategi til at rekruttere nye talenter:**

U19
Nye roere rekrutteres gennem eksisterende roklubber i Østjylland, hvor Odder Roklub, Silkeborg Roklub og Aarhus Roklub har ungdomsafdelinger. Roning påbegyndes sjældent før 11/12-årsalderen, og roning hører derfor til de sportsgrene der har sen specialisering.

U23
KCA har en række talenter i denne gruppe fra sit eget arbejde med talentudviklingen.
KCA arbejder endvidere på at skabe et U23 træningsmiljø med de øvrige jyske roklubber, så roerne kan træne i Aarhus i forbindelse med deres uddannelse. Det er tættere på hjemklubben end København, og KCA kan stille optimale træningsfaciliteter og trænerkompetencer til rådighed – Ikke mindst samarbejdet med ESAA vægter tungt i denne sammenhæng.
Der forsøges i 2022 opstartes et projekt ”Fasttrack til OL”, som er støttet af Danmarks Rocenter.

**4.3 Har specialforbundet et udviklet Aldersrelateret TræningsKoncept (ATK)** ja

**Klubstrategi for implementering af ATK:**

Aldersrelateret træning (ATK) for roning (ATRO) udkom i efteråret 2011 som bog og er omdelt til alle kraftcentre, herunder Kraftcenter Aarhus. Anbefalingerne i ATRO, specielt omkring træningsmiljøet samt den tekninske og fysiske træning, inddrages i den daglige træning samt i den overordnede sæsonplanlægning.

**4.4 Beskrivelse af klubbens aldersrelaterede træningsset-up for ungdom/talent**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

Træningsmængden afhænger ikke udelukkende af alder, men i høj grad af træningserfaring og dermed hvor på udviklingstrappen (jf. ATRO) den enkelte roer befinder sig. I kraftcentret arbejdes der med en individuel progression indenfor både fysisk, teknisk og mental træning. Skadesforebyggende træning vægtes højt (træning af kernestabilitet).
- Mindre erfarne junior kraftcenterroere minimum 3-4 træningspas pr. uge (6-8 timer)
- Erfarne kraftcenterroere minimum 6-8 træningspas pr. uge (8-16 timer)
- Meget erfarne kraftcenterroere 10-12 træningspas pr. uge (16-24 timer)
Træningsmængden varierer igennem året, mest træning om sommeren og lidt mindre om vinteren.

Gruppe/holdsammensætning: Roerne i kraftcentret fungerer i praksis som en stor gruppe, der trænes af de samme trænere og i de samme tidsrum (eventuelt forskudt start for at opnå mest roer/træner-tid). Roerne trænes enten i singlescullere eller i holdbåde. Sammensætningen af hold sker ud fra alderskategorier samt erfaringsniveau.
Juniorer opdeles i Junior B roere (15-16 år) og Junior A roere (17-18 år), to årgange pr kategori. Hold der har målsætning om Baltic Cup (U18landshold) kan være kombination af Junior B + første års junior A-roere.
Seniorer opdeles i Senior B roere (19-22 år) og Senior A (alle). Seniorer kan desuden stille op som letvægtsroere.
Kan der ikke opnås ideelle holdkombinationer lokalt i kraftcentret, arbejdes der sammen med andre kraftcentre i landet for at skabe de bedste udviklingsmuligheder for roerne. Dette sker blandt gennem U19 og U23 samlinger arrangeret af DRC Sportschef, samt i forbindelse med udtagelser.

Roning påbegyndes sjældent før 11/12-årsalderen, og roning hører derfor til de sportsgrene der har sen specialisering. Nogle begynder endnu senere og møder ikke roning før de fx er 15-18 år eller ældre. I KCA har vi mest fokus på roere i aldersgruppen 15-22 år, med enkelte tilbud til de lidt yngre roere der er på vej i klubberne.
I KCA møder derfor roerne i puberteten/post-puberteten. I praksis afhænger træningsplanlægningen af roernes erfaringsniveau og mental modenhed. I træningsplanlægningen arbejder vi derfor med individuelle tilpasninger til de generelle træningsprogrammer.
Roning er en ”ikke vægtbærende sport” og derfor er det en fordel roerne har trænet alsidigt inden specialiseringen og derved blevet belastet, så knoglerne er blevet styrket. Den specialiserede rotræning (på vandet eller i romaskine) øges gradvist i hyppighed pr uge, i takt med øget træningserfaring, jf. udviklingstrappen i ATRO. Samtidig mindskes fokus på den generelle fysiske træning (andet end roning) og i stedet øges fokus på rotræningen, skadesforebyggende træning og styrketræning.

I kraftcentret er overgangen fra talent til elite ikke markant. Roerne i kraftcentret fungerer som én stor gruppe, og derfor er senior eliteroerne direkte rollemodeller for de unge talenter. Ofte konkurrerer talenterne også direkte mod senior eliten ved fx at ro distancer mod hinanden med handicapberegning.

I takt med erfaringsniveau øges træningsmængden og evnen til at selvtræne stiger. Senior eliten kræver dog øget ’trænertid’, fordi især de tekniske finesser bliver mere komplekse at arbejde med. Hold der har potentiale til udtagelser/ er udtaget får derfor yderligere trænerfokus og målrettede træningslejre frem mod mesterskaberne.

**4.5 Beskrivelse af træningsinitiativer, der forbereder klubbens talenter bedst muligt til overgangen mellem talent og elite:**

KCA afholder træningsweekender hvor talenter løbende får lov til at deltage og lære i deres eget tempo. Det giver de unge talenter mulighed for lære af de mere erfarne talenter og eliteroer. Træning ved træningsmængden tilpasse den enkelte roers niveau, hvor der er fokus på at udvikle roeren på alle parameter herunder, fysisk, teknisk og mentalt.
Ved træningsweekenderne afholdes der oplæg af KCA-trænerne med formål at udvikle roernes egen viden om kost, fysisk og teknisk træning samt kroppens fysiologi.
Dette har til formål at forberede talenterne til elitetræningen.
Arbejder mere målrettet med styrketræning og core træning, så de i takt med deres udvikling kan tåle mere træning. Der indgår også alternativ træning som løb eller cykling for talenterne.

**4.6 Klubbens fokus på talenters udvikling af mentale-, sociale- og menneskelige kompetencer:**

Ved weekend- og ugesamlinger blandes talenter og elite roer til socialt samvær, sjov og ballade. Her bliver roerne også inddraget i mangle af de praktiske gøremål ved afholdelse af træningssamlingen, hvor især de ældre og erfarende roer inddrager de yngre roer og videreføre viden. Her udvikles både de menneskelige og sociale kompetencer, da mange forskellige personligheder mødes, bor og træner tæt sammen.
Der er fokus på udvikling af de mentale færdigheder i forbindelse med regattaer, hvor roerne trænes i forskellige tekniker til at håndtere forberedelsen op til et løb, samt hvordan nervøsitet, forventninger og spænding bedst kontrolleres og anvendes til at forbedre den enkelte roers præstation.
Roning er meget fysisk betonet sport. Derfor tages der hensyn til den enkeltes kompetencer. Et godt træningsmiljø, hvor føler sig trygge er i højsædet. Lægger vægt på tillid og respekt mellem træner og roer.

**4.7 Er klubben bevidst om** [**Team Danmark og DIF’s værdisæt for talentudvikling**](https://umbraco.teamdanmark.dk/media/1160/2017-04-18_talenthuset_-_vaerdisaet_for_talentudvikling_i_dansk_idraet.pdf)ja

* Hvis ja, implementeres dette værdisæt i klubbens talentarbejde? ja

**4.8 Klubbens talentmålsætninger og fokusområder for de kommende 2-3 år:**

Målsætningen er at øge antallet af talenter og eliteroer i KCA, med fokus på sammensætning af større bådtyper, som har mulighed for deltagelse på højeste nationale niveau og internationale regattaer.
Fokuspunkterne til realisering af ovenstående målsætning er at understøtte de deltagende roklubbers udvikling af talenter, elite og trænerstab, hvor samlingspunktet for højtkvalificeret udvikling af roerne er KCA træningssamlinger.
KCA ønsker at talenter skal opnå færdigheder, der gør dem attraktive til U19 og U23-landshold med henblik på VM, EM, Baltic Cup og nordisk

1. **Elite:**

**5.1 Klubbens elitepolitik:**

Der arbejdes i KCA med træning der hele tiden optimeres med mængde og teknik.
Målet er udtagelse af roer til senior A-landshold eller U23 landshold.

**5.2 Beskrivelse af klubben træningsset-up for senior/elite**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, generel vs. specifik træning, træningsmiljø, selvtræning vs. holdtræning etc.

Eliteroerne træner mellem 6 til 12 træningspas ugentligt hvilket svarer til 8 til 24 timers træning pr. uge.
Der er minimum 4 træningspas med træner, hvor der er fokus på teknisk, mental og fysisk udvikling af roerne. Efter de enkelte træninger aftales der specifikke og generelle forbedringspunkter, som roerne har mulighed for at træne ved selvtræning de resterende 1 til 7 træningspas som er programlagte.
Der er fokus på at udvikle roernes forståelse for kroppens fysiologi, men formål at udvikle roerne fysiske og tekniske. Der er fokus på styrketræning, skadesforebyggende træning, teknisk træning og VO2 træning, hvor mængden og intensitet tilpasse til sæsonen og den enkelte roeres niveau.

**5.3 Klubbens målsætninger for eliteafdelingen i de kommende 2-3 år:**

Målet er, at der kontinuerligt er 2 til 3 roere, som hvert år opnår deltagelse på U19, U23 eller Senior A-landsholdet.

# Trænerressourcer og talentmanagement:

**6.1 Ledelsesansvarlige for trænere og talentudvikling:**Cheftræner Per Amby

**6.2 Strategi for trænerudvikling/træneruddannelse:**

Trænerne i kraftcentret skal have meget erfaring med kaproning. Trænerne skal som minimum have gennemført eller være i gang med Træneruddannelsesmoduler A, B, C og D, svarende til EU niveau 1 og 2.
Det er kraftcenterets politik at tilbyde trænerne en diplomtræner uddannelse.

**6.3 Navne på trænere og et kort formuleret erfarings- og uddannelsesmæssigt CV:**

Kraftcenter træner Per Amby
Kurser: Diplomtræner 2011, Klubtræner A, B, C og D
Erfaring: Mere end 20 års klubtrænererfaring, samt udtaget som træner U18 Baltic cup 2007 (JM1X), NM 2008 (JM1X). NM 2009 (M2X), U23 VM 2012 (BLM2X), U18 Baltic Cup 2012 (JW2X), NM 2019 (JM1X), U18 Baltic Cup 2019 (JW2X)
Klub: Odder Roklub

Kraftcenter træner Anders Juul Olsen
Kurser: Afslutter diplomtræner i løbet af foråret 2022, Klubtræner A, B, C, D
Erfaring: 4 år på junior landsholdet og 1 år på u23 landsholdet, samt 6 års trænererfaring.
Klubtilhør: Hadsund Roklub

Kraftcenter træner Morten Munk
Kurser: Afventer afholdelse af kurser
Erfaring: 1 år på junior landsholdet, samt 4 års trænererfaring.
Klubtilhør: Aarhus Roklub

Der er løbende tilknytning af specialiserede trænere inden for styrketræning og mentaltræning, som assistere de faste rotrænere.
Der arbejdes på, at udbygge trænerstaben med ekstra ressourcer, på baggrund af en forventning om øget aktivitet grundet Fasttrack til OL.

**6.4 Er klubbens aflønning af talent- og elitetrænere prioriteret?**

Der er ikke aflønning, men skattefri godtgørelse.

**6.5 Øvrige relevante informationer vedrørende træner set-up:**

Trænerne samarbejder om træningen af hele gruppen af kraftcenterroere, og er i løbende dialog om fokuspunkter for roerne individuelt (og for de enkelte hold). Dialogen foregår både mundtligt og via elektroniske fællesdokumenter.

# Samarbejdsaftaler:

**ESAA**

**7.1 Har sportsgrenen et formaliseret ESAA samarbejde?** ja

**7.2 Har klubben et formaliseret ESAA samarbejde?** ja

* Hvis ja, er der sammenhæng mellem ESAA træningen og klubtræningen

(kort beskrivelse)? Klik her for at angive tekst.

* Er der sammenhæng mellem klubbens krav til udøvere og ESAA’s [Code of Conduct](https://esaa.dk/media/16774/esaa-code-of-conduct-version-2018.pdf)? ja
* Hvis nej til formaliseret ESAA samarbejde. Ser klubben en mulighed for at blive

en del af ESAA samarbejdet indenfor de kommende 2-3 år? ja/nej

**DIF/Team Danmark**

**7.3 Har sportsgrenen en placering i Team Danmarks støttekoncept**: ja

* Hvis ja, hvilken? Klik her for at angive tekst.

**7.4 Fungerer klubben som elite- eller kraftcenter under specialforbundet (med støtte fra Team Danmark)?:**

ja

* Hvis ja, hvilken? Klik her for at angive tekst.

**7.5 Fungerer klubben som forbundsgodkendt kraftcenter (uden støtte fra Team Danmark)?:** nej

* Hvis ja, beskrives klubbens rolle i forbundet: Klik her for at angive tekst.

# Uddannelse

**7.6 Beskrivelse af klubbens eventuelle samarbejde med uddannelsesinstitutioner (udover ESAA):**

Udøverne har mulighed for at komme under AU-Elitesport ordningen, således at de kan få tilpasset deres videregående studier til træningen på elite-niveau. Pt. er der 1 udøver under AU-elitesport ordningen.

1. **Supportfunktioner:**

**8.1 Beskrivelse af supportfunktioner klubben har til rådighed til at supportere talenter:**

* Medicinsk, mentalt, kost, testning, fysisk træningsvejledning etc.

Aftale med Frederiksbjerg Fysioterapi. Hurtig tid til behandling. Screening af roere med henblik på at forhindre skader og optimere den fysiske træning. .
Aftale med forældre om indkøb til forplejning i forbindelse med træningslejre og træningssamlinger.

**8.2 Beskrivelse af supportfunktioner klubben har til rådighed til at supportere elite:**

* Medicinsk, mentalt, kost, testning, fysisk træningsvejledning etc.

Aftale med Frederiksbjerg Fysioterapi. Hurtig tid til behandling. Screening af roere med henblik på at forhindre skader og optimere den fysiske træning. .
Aftale med forældre om indkøb til forplejning i forbindelse med træningslejre og træningssamlinger.

**8.3 Har de bedste talenter adgang til Team Danmarks support funktioner?** ja

**8.4 Har de bedste seniorer adgang til Team Danmarks support funktioner?** ja

**8.5 Er der i klubben kendskab til** [**DIF’s vidensbank**](https://www.dif.dk/da/forening/uddannelse/udgivelser)**?** ja

**8.6 Har klubben en politik på spil-området, der indeholder retningslinjer for**

**gambling og betting?**  ja

**8.7 Er der i klubben kendskab til** [**Center for Ludomanis**](https://ludomani.dk/) **hotline og hjælpefunktioner?** nej

* Har trænerne i klubben den nødvendige viden omkring ludomani og

spilleafhængighed, til at ”spotte” og hjælpe udøvere med

spilleproblemer videre til disse hjælpefunktioner? ja/nej

**8.8 Er der i klubben kendskab til** [**Team Danmark og DIFs**](file:///C%3A//Users/az44972/Downloads/04220%20%20Spiseforstyrrelser%20blandt%20sportsudvere%20redigeret%202018.pdf) **hjælpefunktioner i forbindelse med spiseforstyrrelser?** ja

* Har trænerne i klubben den nødvendige viden om spiseforstyrrelser til
at ”spotte” og hjælpe udøvere med spiseforstyrrelser videre til disse

hjælpefunktioner? ja

**8.9 Har klubben en politik på sociale medier-området, der indeholder retningslinjer for**

**brugen af sociale medier blandt klubben udøvere?** ja

**8.10 Har klubben en politik på området vedr. krænkende handlinger, der indeholder retningslinjer for**

**forebyggelse og håndtering af krænkende handlinger blandt klubben udøvere?** ja

**8.11 Udviklingsområder og planlagte handlinger på supportfunktionsområdet:**

Klik her for at angive tekst.

# Andre forhold

Klik her for at angive tekst.